Document ID: /roh_data/filtered/fineweb-2-filterrobots_roh.jsonl.gz/21646

Tgi festivescha a l'engronda cun blers osps, ina tschaina ritga, regals en abundanza ed in pignol pompus e tgi en rama pitschna be cun la famiglia ed ina simpla spisa – tradiziuns da Nadal eran gia adina fitg differentas. Ma pervia da la pandemia è la festa da Nadal tar baininqual in pau autra u pli pitschna che usità.
Isolaziun amez il temp da Nadal
Reto Gadola è gastronom e maina la Casa Alva a Trin ensemen cun sia dunna Saskia. La figlia veglia da lur trais uffants che va en la tschintgavla classa è s'infectada cun il virus ed è en isolaziun. E quai gist amez il temp da Nadal. Per els è la festa uschia tut in'autra che quella ch'els avevan planisà.